b'\n_START_ARTICLE_\nHotel Christian IV\n_START_PARAGRAPH_\nHotel Christian IV er et familieejet 3-stjernet hotel beliggende ved Kongens Have i K\xc3\xb8benhavn. Hotellet har 42 v\xc3\xa6relser samt morgenmadsrestaurant.\n_START_SECTION_\nHistorie\n_START_PARAGRAPH_\nBygningen, som blev navngivet Christiansg\xc3\xa5rden, er opf\xc3\xb8rt i 1942-1943 af arkitekterne Kay Fisker og Svenn Eske Kristensen og skulle fungere som en arkitektonisk overgang mellem de 200 \xc3\xa5r gamle huse ud mod Kongens Have og nybyggeriet Dronningeg\xc3\xa5rden. I efterkrigstiden husede bygningen flygtninge, men blev sidenhen omdannet til et pensionat._NEWLINE_I 1986 blev bygningen k\xc3\xb8bt af Arp-Hansen Hotel Group og lavet om til hotel. I dag drives hotellet ikke l\xc3\xa6ngere af Arp-Hansen Hotel Group. Hotellet har siden 2004 v\xc3\xa6ret ejet og drevet af Peter Christian J\xc3\xb8rgensen, der blandt andet har haft en fortid som administrerende direkt\xc3\xb8r p\xc3\xa5 Imperial Hotel, Radisson Scandinavia Hotel, Radisson Falconer Hotel samt det dav\xc3\xa6rende Hotel Globetrotter (nu Park Inn).'